1.pielikums

Pie tirgus izpētes “Gulbenes novada pašvaldības nekustamā īpašuma nodokļa maksāšanas paziņojumu izdrukāšana, ievietošana aploksnēs un nodošana pasta pakalpojumu sniedzējam piegādei adresātiem” (ID Nr.GNP/2022/TI/56)

**Tehniskā specifikācija**

1. Pretendentam, kurš tiks atzīts tirgus izpētes rezultātā par uzvarētāju, pakalpojuma līguma izpildes gaitā ir nepieciešams kvalitatīvi un ātri izdrukāt (t.sk. apstrādāt un sašķirot) nekustamā īpašuma nodokļa maksāšanas paziņojumus (turpmāk - maksāšanas paziņojums) vienā eksemplārā, ievietot pretendenta aploksnēs un nodot tos pasta pakalpojumu sniedzējam piegādei adresātiem (turpmāk – Pakalpojums).
2. Plānotais izdrukājamo maksāšanas paziņojumu skaits – līdz 9 000 (deviņi tūkstoši), tajā skaitā:
	1. līdz 8800 (astoņi tūkstoši astoņi simti) – uz divām no vienas puses apdrukātām A4 formāta lapām;
	2. līdz 200 (divi simti) – uz trīs un vairāk no vienas puses apdrukātām A4 formāta lapām.

Pasūtītājs objektīvu iemeslu dēļ var samazināt (20% robežās) plānoto izdrukājamo

maksāšanas paziņojumu skaitu.

Vispārīgie noteikumi:

1. Darbu izpildes laiks – no 2023.gada 18.janvāra līdz 2023.gada 15.februārim, pie nosacījuma, ka Pasūtītājs ir sniedzis Pakalpojuma izpildei nepieciešamo informāciju.
2. Maksāšanas paziņojumi tiek drukāti uz A4 formāta lapas/lapām, apdrukājot lapu no vienas puses.
3. Pretendents nodrošina datu failu, kas satur nosūtāmos nekustamā īpašuma nodokļa maksāšanas paziņojumus, PDF formātā saņemšanu, apstrādi un druku ar PDF versiju ne vecāku kā 6,0 (Adobe Reader 6.x) un ar izšķirtspēju vismaz 600 dpi.
4. Pretendents pēc PDF faila saņemšanas ne vēlāk kā 2 (divu) darba dienu laikā maksāšanas paziņojumus izdrukā un sašķirotus, iepakotus Pretendenta nodrošinātās aploksnēs un, noformējot pasta sūtījumus (vienkārša vēstule iekšzemē un uz ārvalstīm) atbilstoši normatīvajos aktos noteiktajām prasībām, nodod pasta pakalpojumu sniedzējam piegādei adresātiem. Sagatavoto maksāšanas paziņojumu nodošanu pasta pakalpojumu sniedzējam piegādei adresātiem apliecina attiecīgie saraksti, kurus Pretendents iesniedz Pasūtītājam. Piegāde adresātiem Latvijas teritorijā jānodrošina 7 (septiņu) darba dienu laikā no datu izdrukas brīža.
5. Pretendentam ir jānodrošina, lai aploksne būtu:
	1. izgatavota no augstas kvalitātes balta papīra (svars 80g/m2);
	2. E5 (156 x 220mm) vai cita izmēra aploksne, kas nodrošina atbilstošā maksāšanas paziņojuma adresāta attēlošanu.
	3. iekšpuse ar tonētu apdruku, nodrošinot informācijas konfidencialitāti.
6. Lai Pasūtītājs vēstuļu korespondencei varētu piemērot pasta pakalpojuma sniedzēja sūtījumu piegādes īpašo tarifu, saskaņā ar Pasta likuma 32.¹ panta pirmo daļu, pretendentam ir pienākums 5 darba dienu laikā pēc līguma noslēgšanas ar Pasūtītāju nodrošināt sadarbības līguma noslēgšanu ar pasta pakalpojuma sniedzēju par pasta sūtījumu sagatavošanas, noformēšanas un nodošanas kārtību, atbilstoši Pasta likumam un pasta pakalpojumu reglamentējošiem Ministru Kabineta noteikumiem.
7. Maksāšanas paziņojumu nodošana pasta pakalpojumu sniedzējam Pretendentam jāveic par saviem līdzekļiem.
8. No Pasūtītāja saņemtos datus pretendents drīkst izmantot tikai šajā darba uzdevumā paredzētajam mērķim un tikai tādā apjomā, cik tas nepieciešams šajā darba uzdevumā noteikto pienākumu izpildei. Pretendentam iesūtītie dati ir jāiznīcina pēc līguma saistību izpildes.